2 Jesu Keresete o ne a bua ka Bogosi jwa Modimo, jo bo tla fedisang boikepo le go dira gore lefatshe e nne paradaise. (Luke 4:43) Batho ba ne ba batla go itse gore Bogosi jono bo tla tla leng. Tota e bile, barutwa ba ga Jesu ba ne ba mmotsa ba re: “Sesupo e tla nna eng sa go nna gone ga gago le sa bokhutlo jwa tsamaiso eno ya dilo?” (Mathaio 24:3) Fa Jesu a ba araba, o ne a ba raya a re Jehofa Modimo ke ene fela a itseng gore tota bokhutlo jwa tsamaiso eno ya dilo bo tla tla leng. (Mathaio 24:36) Mme Jesu o ne a bolelela pele dilo tse di neng di tla direga mo lefatsheng pele fela ga fa Bogosi bo tlisetsa batho kagiso ya mmatota le tshireletsego. Se a neng a se bolelela pele se a direga jaanong! Baaposetoloi bao ba ne ba dira diphoso. Ka dinako tse dingwe ba ne ba bua ba sa akanye e bile ba dira ditshwetso tse di sa siamang. Ka dinako tse dingwe ba ne ba fela pelo ka bonako. Gape ba ne ba ngangisana ka gore ke mang yo o botlhokwa thata mo go bone. Mme e ne e le batho ba ba siameng ba ba ratang Jehofa. Ba ne ba tla simolola phuthego ya Bokeresete fa Jesu a sena go ya kwa legodimong.